**Орто бөлөххө саҥа дьыллааҕы аралдьытыы сценарийа**

**“Дьаабылакалаах мөһөөччүк”**

Орто бөлөххө саҥа дьыллааҕы аралдьытыы сценария

**Сыала:** Yөрүүлээх, өрө кѳтѳҕүүлээх бырааhынньыктааҕы туругу, саңа сонун сырдык иэйиини иңэрии, оҕо саңатын байытыы.

 **Соруктара:**Остуоруйа персонажтарын кытта доҕордоhон, бииргэ оонньоон, үтүѳ санааҕа, аhыныгас майгыга иитии.

**“Дьаабылакалаах мөһөөччүк”**

Оруолларга:

Аҕа Куобах

Ийэ куобах

Куобах оҕолоро

Эһэ

Тииҥчээннэр

Ежик

Крот

Тураах

Коза

Бөрө

Тымныы оҕонньор

Хаарчаана

Саҥа дьыл

Киэргэммит залга оҕолор киирэн олороллор. Кэннилэриттэн куобах мөһөөччүк сүгэн киирэр. Тэллэйдэри, сэбирдэхтэри көрөр. Онтон дьаабылакалаах маһы көрөн үөрэр. Мөһөөччүгэр уктар кыайбакка соһор. Елканы эргийэ барар. Эһэлэр оонньуу сылдьаллар. Кэннинэн баран иһэн эһэгэ кэтиллэр.

**Эһэ:**

- Хайа куобах ханна баран иһэҕин, тугу состуҥ?

**Куобах:**

-Дьаабылака хомуйдум, бүгүн саҥа дьыл бырааһынньыга, оҕолорго илдьэн түҥэтиэм, хата амсайан көр эрэ.

**Эһэ:**

* Махтал, минньигэс эбит. Эһэлэр бараллар.

*Тииҥнэр үҥкүүлүү үҥкүүлүү киирэллэр*, куобах тииҥнэри сөҕө көрөр уонна дьаабылака бэрсэр. Оҕолор кэннилэриттэн ежик тахсан тэллэй көрдүү сылдьарын көрөн ыҥырар уонна дьаабылака бэрсэр. Арай мөһөөччүгэ хамсаан барар аллараттан крот тахсан кэлэр.

**Крот:**

- Кимҥиний?

**Куобах:**

- Ээ мин куобахпын, дьаабылакалаах мас булан хата дьаабылака бөҕө хомуйдуум, мэ амсайан кер,оҕолоргор күндүлээ (бэрсэр)

 Тураах киирэн залы эргийэ сүүрэр.

**Тураах:**

- Куобах барыларыгар дьаабылака бэрсээр, оҕолоро дьиэтигэр кинини кэтэһэн олороллор.

**Куобах:**

* Өссө баран хомуйуом, ханна үүнэрин билэбин.

**Тураах:**

- Ыксаа, сотору тыал, буурҕа түьүө

Сүүрэн иһэн уун утары бөрөлөрү көрсөр.

**Бөрө:**

- Хайаа хата куобах бэйэтинэн тиийэн кэллэ. Билигин сиэхпит.

**Куобах:**

- Бөрө, мин дьаабылакалаах мас ханна үүнэн турарын билэбин миигин кытта барсыҥ .

Елканы эргийэн кэлэллэр мастарын оннугар елка турар эбит. Ол анныгар подарок дьааһыга турар. Бөрө хаба тардан ылан көрөр онтон кураанах хампыат суута эбит

**Бөрө:**

-Аа куобах эн биһигини сымыйалаабыккын билигин бэйэҕин сиэхпит.

Куобах куотар. Бөрөлөр сырсан иһэн охтон туһэллэр.

Куобах дьиэтэ көстөр.

*Куобахтар үҥкүүлэрэ*

Ааны тоҥсуйар тыас иһиллэр.

Коза хаппыысталаах киирэр.

**Коза:**

-Дорооболоруҥ. Мин эһиэхэ кэһиибин аҕаллым.

Оҕолору оонньотор (Хаппыыста хомуйтарыы)

Ежик кэлэр

Оҕолору оонньотор (Тэллэй кырыттарыы)

Куобах сүүрэн киирэр

**Куобах:**

-Ааны хатыы охсуҥ. Ааны тоҥсуйаллар.

Эһэ тымныы оҕонньору илдьэ киирэр.

**Эһэ**

* Куобах, миэхэ дьаабылака бэрсибитиҥ иһин мин эһиэхэ сана дьыллаах бырааһынньыккытыгар тымныы оҕонньору ыҥыран аҕаллым.

**Тымныы Оҕонньор:**

-Дорооболоруҥ, ыраах тымныы Хотугу муустаах муораттан кэһии тутуурдаах Сардаана уһуйаан оҕолоругар тиийэн кэллим. (Сиэбиттэн дьаабылака хостоон остуолга уурар). Аптаах дьаабылакам бу манна турдун. Бүгүн манна эһиэхэ элбэх да кыыллар мустубуттар.

**Куобах**

Тымныы оҕонньор, елкабыт уота суох ди.

**Тымныы оҕонньор**

 Бары бииргэ Елкабыт уотун уматыаххайыҥ. Биир, икки, үс, харыйабыт уота умай, умай, умай.

**Куобах:**

* Тымныы оҕонньор биһиэхэ ыалдьыттыы кэлбитиҥ олус үчүгэй, олороҥҥун сынньан, сиэн кыысчааныҥ, Хаарчаанаҥ ханнаный

**Тымныы оҕонньор:**

* Сотору кэлиэ, - диэтин кытары хомус тыаһата, тыаһата Саҥа дьыл уоллуун, бөрөлөрдүүн киирэн кэлэллэр.

**Хаарчаана:**

* Саҥа дьылынан, саҥа дьолунан.

**Саҥа дьыл уол:**

* Оҕолорго бүгүн

Үөрүү бөҕө буолла

Кэтэспит күннэрэ

Дьэ тиийэн кэллэ.

Харыйабыт киэркэйдэ

Оонньуурунан симэннэ

Ырыа-хоһоон чугдаарда

Үҥкүү-битии үксээтэ.

**Хаарчаана:**

* Быраатым саҥа дьыл наһаа үчүгэй хоһоон эттиҥ, оҕолоор онтон эһиги тымныы оҕонньорго хоһоон үөрэппиккит дуо

*Хоровод*

Тымныы оҕонньор дьаабылакатын ылаары көрбүтэ улаатан хаалбыт.

**Тымныы оҕонньор**

* Оҕолоор дьаабылакабыт улааппыт, өссө иһигэр туох эрэ баар, көрүөххэйиҥ. Тымныы оҕонньор кэһиитин түҥэтэр.

**Тымныы оҕонньор**

* Оҕолоор эһиил өссө улаатан элбэх ырыа, хоһоон билэн кэлээриҥ, көрсүөххэ диэри.